**Аляксандр Казіміравіч Сержпуто́ўскі** (2[1 чэрвеня](https://be.wikipedia.org/wiki/21_%D1%87%D1%8D%D1%80%D0%B2%D0%B5%D0%BD%D1%8F) [1864](https://be.wikipedia.org/wiki/1864), в. [Бялевічы](https://be.wikipedia.org/wiki/%D0%91%D1%8F%D0%BB%D0%B5%D0%B2%D1%96%D1%87%D1%8B), [Слуцкі павет](https://be.wikipedia.org/wiki/%D0%A1%D0%BB%D1%83%D1%86%D0%BA%D1%96_%D0%BF%D0%B0%D0%B2%D0%B5%D1%82) —[5 сакавіка](https://be.wikipedia.org/wiki/5_%D1%81%D0%B0%D0%BA%D0%B0%D0%B2%D1%96%D0%BA%D0%B0) [1940](https://be.wikipedia.org/wiki/1940)) – беларускі [этнограф](https://be.wikipedia.org/wiki/%D0%AD%D1%82%D0%BD%D0%B0%D0%B3%D1%80%D0%B0%D1%84%D1%96%D1%8F), [фалькларыст](https://be.wikipedia.org/wiki/%D0%A4%D0%B0%D0%BB%D1%8C%D0%BA%D0%BB%D0%B0%D1%80%D1%8B%D1%81%D1%82%D1%8B%D0%BA%D0%B0), [мовазна](https://be.wikipedia.org/wiki/%D0%9C%D0%BE%D0%B2%D0%B0%D0%B7%D0%BD%D0%B0%D1%9E%D1%81%D1%82%D0%B2%D0%B0)ўца, літаратар. Аўтар 45 друкаваных навуковых прац, удзельнік 25 этнаграфічных, антрапалагічных, лінгвістычных экспедыцый. Асноўныя працы А. К. Сержпутоўскага: этнаграфічны нарыс «Беларусы-палешукі» (каля 1906), зборнік «Казкі і апавяданні беларусаў-палешукоў» (1911), рукапісны «Зборнік беларускіх прыказак і прымавак», «Прымхі і забабоны беларусаў-палешукоў» (1930), «Кароткі слоўнік беларускай дзіцячай мовы». Праца высока ацэнена Я. Карскім. А. К. Сержпутоўскі ўзнагароджаны Малым залатым медалём Аддзела этнаграфіі [Рускага геаграфічнага таварыства](https://be.wikipedia.org/wiki/%D0%A0%D1%83%D1%81%D0%BA%D0%B0%D0%B5_%D0%B3%D0%B5%D0%B0%D0%B3%D1%80%D0%B0%D1%84%D1%96%D1%87%D0%BD%D0%B0%D0%B5_%D1%82%D0%B0%D0%B2%D0%B0%D1%80%D1%8B%D1%81%D1%82%D0%B2%D0%B0)  (за «Зборнік беларускіх прыказак і прымавак»).

Фальклорна-этнаграфічная дзейнасць А. К. Сержпутоўскага звязана з Лунінеччынай. Пасля заканчэння Пецярбургскага археалагічнага інстытута аўтар працы “Казкі і апавяданні беларусаў-палешукоў” уладкаваўся на працу ў паўночнай сталіцы Расійскай імперыі ў Рускім музеі як рэгістратар этнаграфічнага аддзелу. У 1910 г. А. К. Сержпутоўскі выязджае на Мазырскае Палессе і трапляе ў вёску Вялікія Чучавічы Лунінецкага раёна. Тут вучоны зрабіў некалькі здымкаў: Пакроўскай царквы, гаспадарчых вясковых забудоваў, групавых выяваў жанчын і дзяцей у святочнай і паўсядзённай вопратцы, драўлянага крыжа пасярод вёскі. Арыгіналы здымкаў А. К. Сержпутоўскага знаходзяцца ў Санкт-Пецярбургскім этнаграфічным музеі. На Лунінеччыне выдатны фалькларыст запісаў чатыры казкі.

Жыццё і творчасць А. К. Сержпутоўскага

1. Касько У*.* Збіральнік народных скарбаў // Помнікі гісторыі і культуры Беларусі. — Мн.: Полымя, 1985. С. 26—29.
2. Іх імёны звязаны з нашым краем : Фалькларыст Сержпутоўскі // Памяць: гіст.-дакум. хроніка Лунінц. р-на / укл. Т. В. Канапацкая. - Мн.: Беларусь, 1995. С. 151.
3. Зарэцкая, В. А. К. Сержпутоўскі (1864-1940) // Зарецкая, В. Зарунела літаратурная ніва…/ Вера Зарэцкая. - Лунінец, 2008. С. 3.
4. А. К. Сержпутоўскі (1864-1940) // Літаратурная карта Лунінеччыны / укл. А. Крэйдзіч. - Брэст: ААТ “Бресцкая друкарня”, 2008. С. 323.